afrikaans.us: Karin Hougaard ►
You are here: Afrikaans / Pronunciation / Holistic Focus ► / Poësie ► / Karin Hougaard ►
Karen se Gedigte
Karin het haar debuut as aktrise gemaak in die Suid-Afrikaanse produksie van The Sound of Music in 1976 as een van die von Trapp kinders. Tydens haar eerste jaar op universiteit speel sy in die televisie jeugprogram Rieksie Rautenbach, baasspeurder. Daarna het sy nie verder tyd spandeer aan toneelspel nie.
Dan in 2002 nooi die formidabele Nederlandse kunstenaar Herman van Veen Karin om deel te neem aan 'n projek getiteld THE FIRST LADY - losweg gebaseer op die lewe van Jacqueline Kennedy Onassis. Die teks geskryf deur Lori Spee (AmerikaansNederlandse sanger) en die regie deur Herman van Veen, maak vir Hougaard nuwe horisonne oop - die keer waag sy haar hand aan toneelspel. In Nederland en België toer die produksie met Lori Spee in die hoofrol as Jacqueline Kennedy Onnasis en Hougaard as dubbelspeler, maar in September 2003 kom die produksie na die Aardklop kunstefees met Karin in die hoofrol. Die uiteinde 'n Onder die top 5 vertonings op die fees, asook erkenning deur die kritici (Barry Hough beskou dit as die beste produksie) en publiek as 'n kragtoer.
Karin se assosiasie met Herman van Veen word in 2005 voortgesit met 'n besoek aan Friesland om te werk aan MATA HARI 'n nuwe werk deur Van Veen. In November 2005 toer sy met die produksie waarvan al die teks in Nederlands is - deur Nederland en Oostenryk. Sy bring in die daaropvolgende jaar die vertoning na Suid-Afrika met groot sukses.
In 2010 werkwinkel sy saam met die van Veen span die verhoogproduksie 'n Dag in September, in België.
KUNS / SKRYF / ENSOMEER
In Februarie 2008 debuteer Karin met haar eerste eenvroukunsuitstalling getiteld KARIN HOUGAARD -SOLO. Die eerste van 3 kunsuitstallings daardie jaar. Daarna verhuis sy na die VSA waar haar fokus verskuuif na opdragwerke en inspirasie uit haar omgewing. Sy werk tans aan 'n opdragwerk oor seisoene. Sy doen ook beeldhouwerk in sement en is besig met 'n reeks visse.
Sy stel in 2008 haar eerste woordbundel getiteld WOORDE SONDER WYSIES vry. Haar eerste kortverhaal Die Biologie van Onthou word gepubliseer in die bundel AMFITEATER uitgegee deur Proteaboeke.
Karin se welbekende lied Kruietuin se teks word voorgeskryf as poësie vir graad 11 Afrikaanse leerders.
Karin se woordbundel getiteld WEGKANER verskyn in Februarie 2014. In 2015 verskyn Karin se kortverhaal STERKIND in die versamelbundel SKRIK OP DIE LYF uitgegee deur Tafelberg.
In 2017 gee Karin die digbundel 25 Sonnette van Shakespeare met vertalings na Afrikaans deur Anna Neethling-Pohl vry. Saam met die digbundel lees Hougaard die 25 sonnette voor met toevallige musiek deur Chris van der Westhuizen. Daar is tans nog 'n paar van haar kortverhale in die publikasiepyplyn. Voorts doen Karin ook voorlesings van haar werk vir 'n nuwe Afrikaanse aanlyn lees-enluisterbiblioteek.
Karin se produksiehuis (Karin Hougaard Produksies) vervaardig voorts ook musiekvideos en akademiese opleidingsvideos.
Karin is tans betrokke by die nie-winsbejag onderneming Dreamcatcher SuidAfrika, hierdie projek fokus op die ontwikkeling van volhoubare toerisme en entrepeneurskap in klein gemeenskappies soos byvoorbeeld Melkhoutfontein.